**LIETUVOS RESPUBLIKOS VYRIAUSYBĖ**



**N U T A R I M A S**

**DĖL LIETUVOS RESPUBLIKOS VYRIAUSYBĖS 1998 M. SPALIO 2 D. NUTARIMO NR. 1180 „DĖL TABAKO GAMINIŲ GAMYBOS IR TABAKO BEI TABAKO GAMINIŲ IMPORTO Į LIETUVOS RESPUBLIKĄ LICENCIJAVIMO“ DALINIO PAKEITIMO**

2000 m. rugsėjo 22 d. Nr. 1134

Vilnius

Lietuvos Respublikos Vyriausybė nutaria:

1. Iš dalies pakeisti Tabako gaminių gamybos ir tabako bei tabako gaminių importo į Lietuvos Respubliką licencijavimo taisykles, patvirtintas Lietuvos Respublikos Vyriausybės 1998 m. spalio 2 d. nutarimu Nr. 1180 „Dėl tabako gaminių gamybos ir tabako bei tabako gaminių importo į Lietuvos Respubliką licencijavimo“ (Žin., 1998, Nr. [88-2439](https://www.e-tar.lt/portal/lt/legalAct/TAR.5521AD5A3A5F); 1999, Nr. [82-2434](https://www.e-tar.lt/portal/lt/legalAct/TAR.B6DB0F1A6C18)):

1.1. įrašyti 8.4 punkte vietoj žodžių „Valstybinės kokybės inspekcijos prie Valstybinės konkurencijos ir vartotojų teisių gynimo tarnybos ir regioninio (apskrities) visuomenės sveikatos centro“ žodžius „Valstybinės ne maisto produktų inspekcijos prie Ūkio ministerijos“;

1.2. įrašyti 8.7, 9.11, 10.8 ir 12.2 punktuose vietoj žodžių „sumokėtas nustatyto dydžio žyminis mokestis“ žodžius „sumokėta nustatyto dydžio valstybės rinkliava“;

1.3. išdėstyti 20.7 punktą taip:

„20.7. sumokėtos valstybės rinkliavos suma ir dokumento, patvirtinančio, kad ši rinkliava sumokėta, numeris ir data“;

1.4. išdėstyti 23.6 punktą taip:

„23.6. nesumokėta valstybės rinkliava“;

1.5. išbraukti 23.7 punkte žodį „priežiūros“;

1.6. įrašyti 23.8 punkte vietoj žodžio „kaltinamąjį“ žodį „apkaltinamąjį“;

1.7. išdėstyti 24.2 punktą taip:

„24.2. nesumokėta valstybės rinkliava“;

1.8. išbraukti 24.3 punkte žodį „priežiūros“;

1.9. įrašyti 24.4 punkte vietoj žodžio „kaltinamąjį“ žodį „apkaltinamąjį“;

1.10. išdėstyti 26 punktą taip:

„26. Už licencijų išdavimą ir perregistravimą imama valstybės rinkliava Lietuvos Respublikos rinkliavų įstatymo ir Lietuvos Respublikos Vyriausybės nustatyta tvarka“;

1.11. įrašyti 27 punkto pirmojoje pastraipoje vietoj žodžių „valstybinės priežiūros tarnybos pagal savo kompetenciją, Valstybinė konkurencijos ir vartotojų teisių gynimo tarnyba prie Lietuvos Respublikos Vyriausybės“ žodžius „įgaliotos valstybės institucijos pagal savo kompetenciją, Valstybinė ne maisto produktų inspekcija prie Ūkio ministerijos“, antrojoje pastraipoje vietoj žodžių „valstybinės priežiūros“ žodį „valstybės“;

1.12. įrašyti 40.3 punkte vietoj žodžių „valstybinės priežiūros“ žodį „valstybės“;

1.13. įrašyti 46 punkte vietoj žodžių „Valstybės žiniose“ žodžius „Valstybės žinių“ priede „Informaciniai pranešimai“;

1.14. išdėstyti 47 punktą taip:

„47. Informacija apie išduotas licencijas, jų galiojimo panaikinimą skelbiama „Valstybės žinių“ priede „Informaciniai pranešimai“;

1.15. išbraukti 48 punkte žodį „(perregistruota)“.

2. Šio nutarimo 1.2–1.4, 1.7 ir 1.10 punktai įsigalioja nuo 2001 m. sausio 1 dienos.

MINISTRAS PIRMININKAS ANDRIUS KUBILIUS

ŽEMĖS ŪKIO MINISTRAS EDVARDAS MAKELIS